আয়োজক মহাবীর সমিতির সদস্যরা সারা বছরই কিছু না কিছু জনকল্যাণ মূলক কর্মের সাথে যুক্ত থাকে। যেখানে তারা যেমন আয়োজন করে স্বাস্থ থেকে চক্ষু পরীক্ষা শিবিরের যার লাভ নিশ্চিত ভাবেই এলাকার গরীব মানুষরা যে পায় তা বলাই বাহুল্য। এই সংস্থার সাধারণ সম্পাদক শিবু যাদব অবশ্য এই আয়োজন সম্পর্কে আমাদের বলেন, “দেখুন আমাদের এই নয়াবস্তি এলাকাটা ব্যারাকপুর শহরের একদম শেষ প্রান্তে হওয়ায়ে এখানে বেশীর ভাগ মানুষই হলো গরীব। এই গরীব মানুষদের কথা মাথায় রেখে আমরা সারা বছর কিছু না কিছু করি, যেমন হোলি আগে সবাইকে রং বা আবির উপহার দেই আবার ইদের আগে সবাইকে নতুন জামা কাপড় দিয়ে থাকি। এই দেখুন না পুজোর আগেও আমরা সবার জন্য নতুন জামা কাপড় ও শীত বস্ত্র দিয়েছি।” এবারের কালী পূজা সম্পর্কে বলতে গিয়ে তিনি বলেন, “আমাদের প্রতিমা এবারে আমরা ত্রিবেণী থকে নিয়ে এসেছি। আর দেখুন সব জায়েগায় তো মানুষ নানান রং চঙ্গের ঠাকুর দেখে অভ্যস্ত, আর আমরা দেখুন মানুষের ফেলে দেওয়া জিনিসপত্র দিয়ে তৈরি করেছি আমাদের মন্ডপ। সাধারণত আমরা আমাদের বাড়ীর বাতিল জিনিসপত্র ফেলে দেই রাস্তার ধারে ডাস্টবিনে যা দেখতে সত্যিই দৃষ্টি কটু লাগে। এই সব আবর্জনাও যে কাজেও লাগতে পারে আর তা সাজালে কত সুন্দর হয়ে ওঠে তা তো আপনারা নিজেরাই দেখছেন। আমি সব দর্শনার্থীকে অনুরোধ করবো আমাদের মণ্ডপে একবার ঘুরে যাওয়ার। দেখুন এলাকায় পড়ে থাকা ফেলে দেওয়া আবর্জনাও যে সুন্দর ভাবে সাজানো যায় তা নিজের চোখে দেখে যাওয়ার জন্য।”